Document ID: /roh_data/filtered/fineweb-2-filterrobots_roh.jsonl.gz/7105

Robert Grossmann n'è nagin nunenconuschent en la cultura rumantscha. Cun diversas cumposiziuns – sco per exempel l'opera Zauberberg il 2002 – sco era cun auters projects ha el adina puspè dà impuls musicals en il Grischun. Igl è il lieu, ch'el numna ozendi patria. Creschì si è l'um da 65 onns dentant a San Diego en la California. Mo per cas è el vegnì ils onns 80 en Engiadina – ed è s'inamurà: en la cuntrada, la cultura e la lingua.
Uschia è el restà en il Grischun. Ils onns 80 en l'Engiadina – ed ussa abita el en il chastè Schauenstein a Farschno, sco vischin dal star-cuschinier Andreas Caminada. Tuttina è el anc adina activ en l'Engiadina – quai sco manader da la Chesa Planta a Samedan e da la Chasa Jaura a Valchava. El fa quai cun grond plaschair, vul dentant plaunsieu dar giu ses mandats e giudair sia pensiun cun far musica.
RTR Telesguard 17:40